ब्रिटिश काल में भी सिंधु के मैदान में उल्लेखनीय शहरी विकास नहीं हुआ. निरंतर ग्रामीणकरण/ग्राम्यकरण/देहातीकरण से प्राथमिक व द्वितीयक क्षेत्रों के विस्तार में संतुलन नहीं रहा. पंजाब व सिंध में शहरी समाज अप्रभावी था. सीमान्त प्रदेश ओर बलूचिस्तान में जनजातीय सरदारों को सुदृढ़ करके उनकी परंपरागत सत्ता प्रणाली जिरगा को कायम रखा. स्वतंत्रता प्राप्ति के समय तक पाकिस्तान प्रमुखत: एक ग्रामीण, निम्न साक्षरता और निम्न आधारभूत संरचना वाला राज्य था. जल-विद्युत उत्पादन का विकास नहीं हुआ था और वहां मात्र 12000 टेलीफोन लाइनें थीं.